DISPUTATIO  MEDICA 


INAUGURALIS, 


DE 


A  M  AUROSI. 


AVCTOBE  ALEXANDRO  FYFFE. 


DEFINITIO  MORBI. 


Amaurosis,  vel  gutta  serena,  est  morbus 
oculi  qui  ex  affectu  paralytico  retinae,  et 
nervi  optici  oritur,  quem  visus  minutus 
vel  ex  toto  sublatus,  sine  ulla  laesione  ap¬ 
parente,  comitatur.  Pupilla  plerumque  di¬ 
latata  et  immobilis  est ;  in  exemplis  quibus¬ 
dam  tamen,  iridi  maxima  vis  superest  \  in 

aliis,  quamvis  nihil  ad  visum  restituendum 
pollet,  iris  mobilitatem  suam  inter  curan¬ 
dum  recuperat. 

Pupilla  oculi  amaurosi  correpta,  Richte- 
ro  testante,  nigritiem  pellucidam  in  sanitate 
visam,  raro  exhibet.  Frequentissime  colore 
nigro  hebete,  vitreo,  cornu  referente  prae¬ 
dita  est.  In  quibusdam  pupilla  colorem 
subviridem  ;  in  aliis  album,  et  nebulosum 
induit  5  et  si  hoc  fit,  pro  cataracta  incipi- 
pente,  attentione  sedula  ad  signa  priora  pa¬ 
riter  ac  praesentia  non  adhibita,  vitium  ha¬ 
beatur.  Aliquid  strabismi  amaurosi  semper 
adesse,  auctor  supra  dictus  quoque  affirmat. 

Hic  morbus  symptomatibus  prorsus  diver¬ 
sis,  in  aliis  hominibus  incipit ;  in  quibusdam 
visus  statim,  dum  in  alteris  adeo  pedetentim 
serpit,  ut  menses,  imo  anni  priusquam  ad 
summum  pervenerit,  elapsi  sint. 

Signa  quae  hunc  morbum  incipientem  et 
gradatim  augescentem  comitantur,  sunt  ple- 

rumque  visus  debilis,  sensus  quasi  membrana 
iilosa  vel  aranea  obducta  sit  oculis,  et  aeger 
videtur  percipere  superficiem  albidam,  ma¬ 
culis  nigris  perforatam,  quam  tollere  cona¬ 
tur.  Pupilla  oculi  paulatim  augescit,  splen¬ 
dorque  naturalis  ei  perit;  et  oculo  aegri 
clauso,  si  frictio  palpebrae  superiori  admo¬ 
veatur  et  haec  in  loco  splendido  subito  ape¬ 
riatur,  pupilla  vix  et  ne  vix  quidem  sese 
contrahet.  Visus  magis  magisque  debilis 
fit ;  vitra  ocularia  omnis  generis  dicuntur 
nihil  juvare,  aeger  visum  ejus  plus  impediri 
sole  fulgente  quam  in  tenebris,  queritur.  In 
exemplis  morbi  paulatim  augescentis,  dolor 
capitis  cui  adest  sensus  plenitudinis  et  ten¬ 
sionis  in  globo  oculi,  plerumque  antecedit. 

IlicuTERUS  de  gutta  serena  disserens,  plu¬ 
rima  exempla  morbi  insignia  et  summi  mo¬ 
menti,  memorat,  quae  varia  symptomata 
hunc  morbum  praegredientia  et  comitantia, 
optime  illustrant.  De  homine  caeco  facto 
meridie,  et  qui  in  hac  conditione  pe  i  stitit 
usque  ad  diei  sequentis  eandem  horam,  lo- 

quitur  ;  quo  tempore  visus  subito  rediit,  et 
per  viginti  quatuor  horas  proximas  viguit. 
Sed  siquando  cinchonam  sumpsit,  caecitas 
per  quadraginta  octo  horas  protracta  est,  et 
sensum  visus  tantum  per  viginti  quatuor  re¬ 
cuperavit.  Inter  paroxysmum  palpebra  su¬ 
perior  paralysi  affici  solita  est,  sed  illo  remit¬ 
tente,  vis  motus  statim  rediit. 

Exemplum  sequens  morbi  non  mihi  con¬ 
tigit,  nisi  annis  nonnullis  post  impetum,  vi¬ 
dere  ;  tamen  historiam  satis  accuratam  ejus 
accepi. 

Mulier  annos  sexaginta  novem  nata,  cui 
medicinam  adhibere  solitus  sum  propter  im¬ 
petum  hemiplegiae  lateris  dextri,  circiter 
octo  annis  abhinc  dolore  vehemente  capitis 
correpta,  est,  cujus  venaesectione  repetita, 
epispasticis,  et  catharticis,  levamen  perce¬ 
pit.  Morbus  non  nisi  post  duos  annos  elap¬ 
sos  rediit ;  quo  tempore,  de  dolore  summo 
totius  capitis,  et  cui  adfuit  inflammatio  ve¬ 
hemens  oculi  sinistri,  aegra  questa  est.  Ad 

remedia  antea  exhibita  iterum  confugitum 
est  \  oculus  bis  scarificatus  est  sine  inflam¬ 
matione  levata ;  tamen  operationem  repe¬ 
tere  iterum  placuit,  et  viro  ad  hoc  opus 
perficiendum  constituto  operante,  mulier 
subito  prosiliens,  se  visum  ejus  prorsus  ami¬ 
sisse,  affirmavit.  Omnia  remedia  solita  ad 
restituendam  vim  visus,  frustra  admota  sunt. 
Oculo  color  ejus  naturalis  adhuc  superest^ 
iris  parum  vel  nihil  sensibilitatis,  luce  ad¬ 
missa,  vel  lucerna  accensa  proxime  adversus 
pupillam  posita,  exhibet ;  sed  lucerna  su¬ 
per  nasum  oblique  sita,  contractio  subita 
et  magna  fit ;  tamen  radios  lucis  sibi  non 
perceptos  esse,  asserit.  Effusio  est  lachrv- 
marum  continua  et  copiosa ;  sed  aliquid 
strabissmi  minime  percipere  possum. 

Priusquam  ad  causas  pergam,  pauca  de 
varietatibus  hujus  morbi  dicere,  mihi  vide¬ 
tur. 

Pupilla  oculi  amaurosi  affecti  plerumque 
dilatata  et  immobilis  esse  perhibetur  $  quae- 

dam  exempla  tamen,  ex  quibus  exceptiones 
extitisse  patebit,  evenerunt ;  iridem  in  qui¬ 
busdam  casibus  insignibus  adeo  usque  se 
contrahere,  ut  pupillam  fere  claudat,  Rich- 
terus  dicit.  In  muliere  quidem  de  qua  su¬ 
pra  dixi,  iris,  luce  in  situ  quem  memoravi 
posita,  magnopere  se  contrahit.  Plurima 
alia  exempla,  a  quibusdam  expertissimis 
chirurgiae  prolata,  hoc  clare  demonstrant. 

Morbum  fere  semper  utrosque  oculos  si¬ 
mul  afficere,  quoque  perhibetur  ;  sed  etiam 
si  alius  oculus  tantum  morbo  corripitur,  al¬ 
teri  raro  est  sanitas  diuturna  ;  quod  non  fit 
mulieri  de  qua  antea  dixi,  quia  unus  oculus 
vi  solita  visus  et  aspectu  naturali,  adhuc 
gaudet,  quamvis  alter  haud  brevi  tempore 
male  se  habuit. 

CA  USAE , 

Causae  amaurosis  sunt  plurimae,  tamen 
in  tanta  caligine  latent,  ut  has  penitus  infcel- 
ligere  vix  et  ne  vix  quidem  penes  nos  sit ; 
nihilominus  tamen  evidentissimas  pro  virili 
colligam. 

Lassiones  capitis  ortum  depressioni  cujus- 
dam  partis  cranii  praebentes,  vel  congestio 
intus  vel  super  cerebrum,  inter  causas  maxi¬ 
me  conspicuas,  mihi  videntur  eminere ; 
Richterus  quidem  de  homine  ab  effectibus 
ictus  vehementis  in  aurem  accepti,  statim 
caeco  facto,  loquitur.  Eidem  auctori  con¬ 
cussionem  capitis  defectum  vis  musculosae 
in  vasis  sanguineis  posse  efficere,  qui  dilata¬ 
tionem  horum  inducat,  et  qui  pressuram  in 
partibus  vicinis  certissime  inferet,  verisimile 
videtur. 

Conditio  pletliorica  aegri  hunc  morbum 
gignere  dicitur  ;  et,  hanc  mulieri  supra  dic¬ 
tae  accidisse,  mihi  persuadetur. 

Inflammatio  vehemens  oculos  corripiens, 
nonnullis  peritissimis  testantibus,  amaurosin 
proclivis  est  inducere.  Dominus  Hey  de 
Leeds  exemplum  amaurosis  temporariae  me¬ 
morat,  quam  ortum  habuisse  ex  inflammatio¬ 
nis  impetu,  credit.  /Eger  operationem  ob 
cataractam  institutam  saepius  subierat,  et 
vim  visus  maxima  ex  parte  in  oculo  dextro 
recuperaverat,  sed  ab  effectibus  frigoris 
inflammatio  orta  est,  quae  visum  paulatim 
sustulit. 

Tumores  in  substantia  cerebri,  cadaveri¬ 
bus  sectis  quorundam  qui  gutta  serena  labo¬ 
rarunt,  detecti  sunt ;  aqua  collecta,  premen¬ 
do  nervos  opticos  adjunctionem  suam,  huic 
morbo  quoque  ortum  praebuit ;  cariem  ossis 
frontis  quae  Imsioni  fuit  foraminibus  opticis, 
et  pravam  structuram  nervorum  opticorum. 

E one tus  pro  causis  memorat,  et  quas  Domi¬ 
nus  Jacobus  Ware  citat. 

x  i 

Hic  de  gutta  serena  loquens,  conjecturam 
cui  magna  verisimilitudo  inest,  in  medium 
protulit ;  dicit  morbum  induci  posse  dilata¬ 
tione  partis  anterioris  circuli  arterialis,  qui 
sellam  turcicam  circumdat,  et  qui  nervis  op¬ 
ticis  vicinus  est.  Dilatatione  facta  in  parte 
posteriore  hujus  circuli,  adeo  ut  comprimat 
nervos  motores  oculorum,  cum  quibus  con- 
nectitur,  affectus  paralyticus  palpebrarum, 
et  revera  totius  oculi,  illo  testante,  suboria¬ 
tur.  Cum  paralysis  totius  oculi,  vel  palpe¬ 
brarum  huic  morbo  adest,  hunc  plerumque 
dilatationem  portionis  anterioris  et  posterio¬ 
ris  hujus  circuli,  pro  causa  sua  agnoscere, 
putat.  Hic  auctor  celeberrimus  de  alio  va¬ 
se  sanguineo,  distentio  cujus  visum  potest 
afficere,  quoque  mentionem  facit;  hic  est 
centralis  retinae.  Aliae  causae  effectum 
suum,  inferendo  generalem  debilitatem  vel 
totius  corporis,  vel  oculi  ipsius  inducere, 
putantur  ;  hae  sunt  diarrhoea  vehemens  et 

diuturna,  ingens  fluxus  salivae,  gravis  chole¬ 
ra  morbus,  vel  sanguinis  profluvium  immodi¬ 
cum  ;  quae  morbum,  secundum  Richterum, 
debilitando  totum  systema,  induxerunt. 
Venerem  immaturam  et  immodicam,  ob  vi¬ 
res  ejus  debilitantes,  eodem  modo  coecita- 
temquoqueposse  inducere,  habet  persuasum. 
Causae  nonnullae  juxta  locum  quoque  agunt, 
ut  intuitus  diuturnus  rerum  minutarum,  et 
corporum  lucentium. 

Quaedam  aliae  causae  quae  in  visceribus 
abdominis  situm  habere,  et  frequentiores  aliis 
jam  memoratis  esse  perhibentur,  adhuc  con¬ 
siderari  restant.  Per  has  irritationes,  p  a  the¬ 
mata  mentis  vehementia  intelligo,  quae  fellis 
secretionem  et  functiones  digestionis  genera- 
tim,  magnopere  afficere  dicuntur.  Vermes  in 
canali  intestinorum  collectos  (qui  sine  dubio 
plurimum  irritationis  praebebunt)  causam 
guttae  serenae  aliquando  existere,  adfertur. 
Irritationes  locales,  ut  vulnera  nervi  supra  or- 
bitarii,  ictus  ad  globum  oculi  proxime  illati. 

et  substantiae  extraneae  in  vel  circum  hunc, 
morbum  de  quo  agitur,  gignere  repertae  sunt. 

De  longe  pluribus  causis  maxime  eviden¬ 
tibus  quae  hunc  morbum  excitant,  ni  fallor, 
jam  locutus  sum;  tamen  si  aliae  quas  praeter¬ 
miserim,  sese  mihi  postea  offerant,  de  his  si¬ 
mul  cum  ratione  medendi  disseram. 

PROGNOSIS. 

De  hoc  morbo  prognosin  instituere,  diffi¬ 
cillimum  esse  mihi  videtur;  et  revera,  in  qui¬ 
busdam  exemplis,  ob  causam  vel  causas  la¬ 
tentes,  nisi  post  partes  cadaveris  perscruta¬ 
tas,  hoc  non  fieri  potest.  In  illis  exemplis 
morbi,  quae  Bonetus  orta  fuisse  dicit  com¬ 
pressione  inducta  parte  morbosa  ossis  frontis 
vel  cerebri,  eventum  praedicere  non  penes 
fuisse  illum,  si  nulla  alia  signa  praeter  guttam 
serenam  compressionem  intra  caput  mon- 
strassent,  mihi  constat. 

Laesiones  ad  globum  oculi  proxime  illatas, 
contusionem  vel  lacerationem  nervi  supra 
orbitarii,  et  concussiones  vehementes  capitis, 
causas  existere  quae  hunc  morbum  immedi¬ 
cabilem  reddent,  Scarpa  habet  se  persua¬ 
sum.  Exemplum  naupegi  qui  ictum  gravem 
in  oculum  dextrum  accepit,  et  eidem  visum 

prorsus  abstulit,  a  Domino  Jacobo  Ware 
memoratur.  Post  hoc  inflammatiohaud  par¬ 
va  ingruit,  cui  vitium  ejusmodi  alius  oculi  ac¬ 
cessit.  Oculus  sinisterlevamen  inflammation¬ 
is,  sine  aliquo  effectu  infausto,  ut  visum  est, 
relicto,  subiit ;  sed  haec  in  oculo  dextro  ad¬ 
huc  mansit,  et  cui  dolor  gravissimus  per  plu¬ 
rimas  hebdomadas  adfuit ;  hoc  tempore  e- 
lapso  inflammatio  lenior  fiebat,  caligine  ocu¬ 
lo  penitus  obducta.  Visus  perfectissimus 
oculo  sinistro,  per  fere  tres  annos  post  injuri¬ 
am  acceptam,  fuit.  Visu  hebete  tunc  correp¬ 
tus  est  paulatim  ingravescente,  et  post  men¬ 
ses  duodecim  praeteritos,  aeger  diem  a  noc¬ 
te  vix  distinguere  potuit.  In  hac  conditi¬ 
one  per  menses  octodecim  priusquam  arces- 
siit  virum  supra  dictum,  perstitit,  cui  ex  his¬ 
toria  mali  tradita  eodemque  perscrutato,  vi¬ 
tium  oculi  dextri  insanabile  fuisse,  visum 
fuit ;  et  revera  an  aliquid  auxilii  sinistro  po¬ 
tuit  admoveri,  haerebat.  Tamen  ex  pulve¬ 
ris  mercurialis  usu  repetito,  aegrum  tantum 
valentem  exercere  istum  oculum,  adeo  ut  in 
arte  sua  solita  versaretur. 

Dominus  Hey  vulnera  nervi  supra  orbi- 
tarii,  hunc  morbum  non  semper  immedica¬ 
bilem  reddere,  ab  experientia  sua  testatur. 

Morbum  plerumque  insanabilem  esse,  pro¬ 
ditum  est ;  cum  amaurosis  per  aliquot  annos 
perstiterit  in  illis  satisprovectis  aetate,  quibus 
visus  debilis  fuit  a  juventute  ;  cum  paulatim 
accesserit  cum  irritabilitate  morbida  retinae, 
et  cum  sensu  hujus  partis  gradatim  minuto, 
donec  caligo  perfectissima  ingruerit  ;  cum 
pupilla  non  multum  dilatatur,  sed  immobilis 
cum  aspectu  circulari  inaequali ;  cum  tan¬ 
tum  dilatatur  ut  iridem  deesse  videretur  ;  et 
cum  ima  pars  oculi  exhibet  pallorem  coloris 
cornei.  Cum  morbus  ortus  est  venere  im¬ 
matura  et  frequente,  vel  in  ebrietate  immo¬ 
dica,  cui  accedunt  dolor  totius  capitis,  et  ten¬ 
sio  globi  oculi ;  et  quoque  cum  originem 
habet  ex  ophthalmia  continuata  et  interna  ; 
lue  venerea  ;  vel  exostosi  circa  orbitam  5  im¬ 
medicabilis  esse  dicitur. 


Cum  morbus  ex  causis  sequentibus  indu- 

citur,  prognosis  plerumque  fausta  esse  fertur, 
nimirum,  ira  vehemente,  ventriculo  pleno 
et  turbato,  tristitia,  metu,  plethora  generali, 
emansione  mensium,  ingente  jactura  san¬ 
guinis,  debilitate  nervosa,  convulsionibus ;  et 
quoque  si  malum  subito  accedit,  si  non  causis 
vim  habentibus  structuram  organicam  oculi 
corrumpendi,  inductus  est. 

DIAGNOSIS. 


De  signis  diagnosticis  hujus  morbi,  quip¬ 
pe  qui  vix  cum  aliis  potest  confundi,  fere 
supervacuum  est  aliquid  dicere.  Cataracta 
sola  mihi  digna  notatu,  et  signa  habere  satis 
manifesta  ut  eam  distinguamus,  multis  scrip¬ 
toribus  praeclaris  testantibus,  videtur.  In 
nonnullis  exemplis  amaurosis,  pupilla  alba 
et  nebulosa  conspicitur  ;  tamen  nebula 
non  proxime  pone  pupillam  in  situ  lentis 
crystallinae,  sed  posterius  posita  est.  Do¬ 
minus  HEYdeLeeds  in  observationibus  ejus 
de  cataracta,  summa  cura  aliquando  opus 
esse  diagnosin  accuratam  inter  morbos  con¬ 
stituere  dicit.  Verbis  sequentibus  utitur. 

“  There  is,  however,  one  state  of  the 
eye,  whicli  may  lead  an  experienced  practi- 
tioner  into  doubt,  or  may  even  cause  him, 

without  the  greatest  circumspectiori,  to 
fbrm  a  wrong  judgment.  In  some  persons, 
that  part  of  the  eye  which  is  seen  through 
the  pupil,  does  not  appear  black  as  usual, 
but  has  a  grey  appearance,  or  is  of  a  dark 
colour.  This  is  so  like  the  appearance  of 
an  incipient  cataract,  that,  if  the  sight  of 
the  person  is  diminished,  a  surgeon  may  be 
induced  to  form  a  wrong  prognostic.  The 
appearance  which  I  have  described  occurs 
in  some  species  of  amaurosis,  to  which  per¬ 
sons  advanced  in  age  are  particularly  sub- 
ject.  It  occurs  also  in  some  middle-aged 
persons,  v/hose  sight  is  defective-  In  exa- 
mining  attentively  the  eyes  of  such  per»* 
sons,  one  may  observe  that  the  part  which 
puts  on  a  greyish  cast  is  situated  at  a  great- 
er  distance  behind  the  pupil  than  an  inci¬ 
pient  cataract,  and  that  it  has  a  more  po- 
lished  or  shining  appearance.5" 

Amaurosis  quoque  pro  specie  cataractae 
saepissime  dictae  nigrae,  habeatur,  l/o- 
minus  Jacobus  Ware  de  iioc  morbo  disse- 

rens,  dignoscere  inter  cataractam  nigram 
et  guttam  serenam,  quia  aspectus  oculi  in 
duobus  malis  fere  idem  est,  difficillimum 
esse  testatur  ;  diagnosin  nihilominus  ta¬ 
men  sedulo  observante,  quia  crystallinae 
morbosae  aspectus  peculiaris  est,  dissimilis 
illi  in  imo  oculo,  institui  posse  affirmat. 

Duo  vitia  existunt,  quibus  nomina  sunt 
Hemeralopia,  et  Nyctalopia,  utraque  qua¬ 
rum  pro  amaurosi  periodica  intermittente 
tantum  existimatur  ;  inter  haec  et  morbum 
de  quo  agitur,  quia  eadem  ratio  medendi 
omnibus  saepissime  convenire  reperta  est, 
discernere  non  opus  est. 

RATIO  MEDENDI 


In  primo  loco,  investigare  causam  morbi 
tollendi  idoneum  esse,  fere  est  superva¬ 
cuum  dicere  ;  in  nonnullis  exemplis  tamen, 
propter  situm  abditum  vel  naturam  insana¬ 
bilem  morbis  hoc  non  fieri  potest.  In  aliis, 
quamvis  causa  sublata  fuerit,  morbus  per¬ 
stabit;  rebus  sic  se  habentibus,  medica¬ 
menta  Ionica  et  stimulantia,  consilio  robo¬ 
randi  illam  partem  generis  nervosi  quam 
morbus  minuerit,  praecepta  fuerunt.  Quum 
malum  pro  causa  sua  concussionem  agno¬ 
scit,  haec  genera  medicamentorum,  et  ex« 
terne  et  interne  exhibita  maxime  prodesse, 
mihi  persuadetur.  Dominus  Hey  de  Leeds 
in  observationibus  et  indagationibus  medi¬ 
cis,  exemplum  amaurosis  perfectae  quae  ab 
ictu  orta  fuisse  videtur,  qui  induxit  vulnus 
in  integumentis  frontis,  inseruit.  Curatio 

cujus  scintilla  electrica  iterum  atque  iterum 
admota,  et  bolo  constanti  ex  camphora  et 
sub-muriate  Hydrargyri  in  parva  copia, 
perfecta  fuit.  Sanguinis  missio,  epispastica, 
et  quaedam  medicamenta  nervosa,  sine  ali¬ 
quo  levamine  praebito,  antea  in  usum  ve¬ 
nerant. 

* 

Si  hic  morbus  ex  vasis  sanguineis  sitis 
intra  cerebum  dilatatis,  quod  Richtero  vi¬ 
detur,  concussione  potest  induci,  originem 
habet ;  illam  rationem  medendi  quae  quan¬ 
titatem  sanguinis  minuere,  impetumque  ejus 
ad  caput  prohibere  pollet,  prorsus  necesse 
erit  instituere.  Sanguinis  missio  et  genera¬ 
lis  et  specialis  hoc  consilium  maxime  imple¬ 
bit  ;  medicamenta  purgantia,  epispastica,  et 
refrigerantia  capiti  admota,  quoque  utilia 
sunt.  Quum  morbus  ex  conditione  pletho- 
rica  aegri,  vel  ophthalmia  vehemente  ori¬ 
tur,  haec  ratio  medendi  omnino  est  neces¬ 
saria. 


Si  morbus  mensibus  suppressis  ortum  ha- 

bet,  illum  fluxum  revocare  opus  erit ;  lava¬ 
tio  regionis  uteri  et  lumborum  aqua  calida, 
exercitatio,  clysmata  emollentia,  purgantia, 
et  scintilla  electrica,  ad  hunc  restituendum 
valuerunt.  Illa  medicamenta,  quibus  no¬ 
men  est  emmenagoga,  Culleno  testante, 
parum  prosunt.  Si  hic  modus  medendi  flux¬ 
um  solitum  restituere  impar  sit,  ad  emetica, 
hirudines  ad  labia  pudendi  applicatas,  et 
pilulas  resolventis  Schmuckeri,  confugere 
oportet.  Si  morbus  quoque  ex  ulla  alia  exi¬ 
nanitione  solita  suppressa,  ut  profluvio  ex 
haeniorroidibus  oritur  auxilia  supra  dicta 
utilia  sunt. 

Remedia  exhibenda,  cum  morbus  de  quo 
agitur,  debilitate  totius  systematis  induci¬ 
tur,  sunt ;  evitatio  sedula  omnium  istarum 
causarum  quae  hanc  debilitatem  gignant, 
laxantia,  stimulantia  admota  oculo,  et  lenis 
exercitatio.  Si  debilitas  oculo  soli  inest, 
aqua  frigida  saepe  applicata  multum  pro¬ 
desse,  reperta  est. 

Ad  illam  speciem  guttae  serenae  nunc 
perventum  est  quae  irritationes  pro  causa 
sua  agnoscere  fertur,  et  quae  in  visceribus 
abdominis  latere  habentur  ;  vel  quae  genus 
gastricum  primario  afficiunt,  et  ob  consen¬ 
sum  hoc  inter  et  oculos  intercedentem, 
morbum  inducunt. 

Pathemata  mentis  vehementia,  impetum 
amaurosis,  gignendo,  ut  opinio  est,  condi¬ 
tionem  turbatam  fellis  secretionis,  intule¬ 
runt  ;  et  hac  facta,  malum  emeticis  et  me¬ 
dicamentis  resolventibus  statim  sumptis, 
cessit.  Ut  emetica  in  dosibus  parvis  repeti¬ 
tis  sumantur,  saepissime  praeceptum  est  ; 
vires  antimonii  tartarizati  summis  laudibus 
efferuntur;  granis  tribus  in  sex  unciis  aquae 
solutis,  cochleare  quaque  semihora,  donec 
nausea  et  vomitio  copiosa  excitantur,  sum- 
mendum  est.  Pilulae  resolventes  per  ali¬ 
quot  dies,  tunc  exhibendae  sunt ;  post  quas 
sumptas,  cinchona  et  valeriana  ad  curatio¬ 
nem  perficiendam,  pollere  inventae  sunt. 
Vapor  aquae  ammoniae  purae  ad  oculum 

proxime  et  repetito  admotus,  excitando  ac¬ 
tionem  nervorum,  quoque  multum  profuit. 
Alia  stimulantia  externa,  ad  partes  corporis 
inter  quas  et  oculos  consensus  existit  ad¬ 
mota,  ut  sternutamenta,  epispastica  ad  nu¬ 
cham  colli  applicata,  et  scintilla  electrica, 
in  usum  veniant. 

Ad  tractationem  supra  dictam,  si  mor¬ 
bus  quodammodo  ex  ventriculo  vel  primis 
viis  turbatis  oritur,  confugere  oportet. 

Si  morbus  ex  paraxysmo  violente  irae,  in 
aegro  plethorico  inducitur,  simul  cum  aliis 
remediis,  sanguinis  missione  cum  generali 
tum  speciali,  opus  esse  dicitur. 

A  Domino  Jacobo  Ware  de  gutta  sere¬ 
na  tractante  electricitas,  praesertim  cum 
malo  adest  pupilla  dilatata,  maxime  lauda¬ 
tur.  Hanc  quoque,  pupilla  contracta  uti¬ 
lem  fuisse  affirmat. 

Sublimatum  corrosivum  interne  sumptum, 

etiam  magni  pendere  videtur,  quod  sumen¬ 
dum  esse  dose  quartae  partis  grani,  in  se¬ 
minii  ci  a  vini  adusti  solutum,  praescribit,  et 
potum  in  sagine  vel  aqua  hordea,  continu¬ 
andum  ut  dicit,  quam  minimis  intervallis, 
per  mensem  vel  sex  hebdomadas. 

Auctor  supra  dictus  se  multum  levamen 
acceptum  ex  usu  pulveris,  constantis  ex 
granis  decem  sub-sulphatis  hydrargyri  fla¬ 
vi,  misti  cum  drachma  pulveris  sternutato- 
rii,  in  nares  parva  copia  inhalati,  percepis¬ 
se  dicit.  Exempla  qua  tuor  quae  vim  hujus 
medicamenti  optime  probant,  de  uno  quo¬ 
rum  antea  dixi,  memorat. 

Dominus  Hey  de  Leeds  est  alius  auctor 
clarus,  qui  electri citatem  maxime  laudat  j 
de  exemplis  morbi  ab  hac  magnopere  leva¬ 
ti,  quoque  loquitur. 

FINIS. 

MED.  CHTR.  90 C, 

AliKRDKEN. 

